
Parlamentul  României

Camera  Deputaţilor
Comisia pentru sănătate  şi familie
                   Nr. 28 / 247 / 4 octombrie 2012                                   

BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege pentru modificarea şi completarea Legii nr.104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului (PLx263/2012), adoptat de către Senat în şedinţa din 18 iunie 2012, în calitate de primă Cameră sesizată şi trimis Comisiei pentru sănătate şi familie, pentru examinare, în fond, cu adresa nr.PL-x 263 din 25 iunie 2012, Camera Deputaţilor fiind Cameră Decizională.

În raport de obiectul şi conţinutul său, proiectul de lege face parte din categoria legilor organice.
                    PREŞEDINTE,                                                SECRETAR,
                  Rodica NASSAR                                                Ion BURNEI

Parlamentul  României

Camera  Deputaţilor
Comisia pentru sănătate  şi familie
                                                                       Nr. 28/ 247/4 octombrie 2012
R A P O R T 

asupra proiectului de Lege pentru modificarea şi completarea Legii nr.104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului (PLx263/2012)
În conformitate cu prevederile art. 95 din Regulamentul Camerei Deputaţilor, republicat, Comisia pentru sănătate şi familie a fost sesizată,  prin adresa nr.PL-x 263 din 26 iunie 2012, cu dezbaterea, în fond  a proiectului de Lege pentru modificarea şi completarea Legii nr.104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului .
Senatul, în calitate de primă Cameră sesizată a adoptat proiectul de lege în şedinţa din 18 iunie 2012.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

La întocmirea raportului, Comisia a avut în vedere avizul favorabil al Consiliului Legislativ nr.147/06.03.2012, avizul  favorabil al Comisiei juridice, de disciplină şi imunităţi nr.PL-x 263/28.08.2012, avizul favorabil al Comisiei pentru drepturile omului, culte şi problemele minorităţilor naţionale nr.25/302/27.06.2012, precum şi punctul de vedere al Ministerului Sănătăţii nr.48766/01.10.2012.
Proiectul de lege are ca obiect  de reglementare modificarea şi completarea Legii nr.104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului, cu modificările ulterioare, în vederea asigurării materialului didactic necesar disciplinelor de anatomie ale universităţilor de medicină, utilizat în scopul pregătirii profesionale a viitorilor medici.
   În raport de obiectul şi conţinutul său, proiectul de lege face parte din categoria legilor organice. 
   La lucrările Comisiei pentru sănătate şi familie  din data de 2 octombrie  2012,  au participat 14 deputaţi din totalul de 16 membri.  
La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, secretar de stat în cadrul Ministerului Sănătăţii      

          Raportul comisiei  a fost adoptat cu unanimitate de voturi.

  Având în vedere cele prezentate mai sus, Comisia pentru sănătate şi familie propune plenului Camerei Deputaţilor adoptarea proiectului de Lege pentru modificarea şi completarea Legii nr.104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului (PLx 263/2012), cu amendamentele prezentate în anexă.

ANEXA

I. AMENDAMENTE ADMISE

	Nr. crt.
	Legea nr.104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului
	Text Senat
	Text propus de Comisie

(autorul amendamentului)
	Motivarea

amendamentelor propuse

	1.
	
	Titlul Legii

Lege pentru modificarea şi completarea Legii nr.104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului

	Nemodificat.
	

	2.
	
	Art.1. – Legea nr.104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului, publicată în Monitorul Oficial al României, Partea I, nr.222 din 3 aprilie 2003, cu modificările ulterioare, se modifică şi se completează după cum urmează: 


	Nemodificat.
	

	3.
	
	1. După articolul 16, se introduc patru noi articole, art.161-164, cu următorul cuprins:

„Art.161. – (1) Serviciile pentru utilizarea cadavrelor, ale disciplinelor universitare de anatomie, părţi componente ale departamentelor universitare de morfologie, sunt obligate să întocmească o listă de arondare a spitalelor şi a altor unităţi sanitare cu paturi prevăzute la art.172 alin.(2) din Legea nr.95/2006 privind reforma în domeniul sănătăţii, cu modificările şi completările ulterioare, care au servicii de morgă şi anatomie patologică.

(2) Spitalele şi unităţile sanitare cu paturi respective, în baza acestei liste, sunt obligate să încheie un protocol cu departamentul universitar de morfologie.

(3) Protocolul va conţine norme de preluare, manipulare şi transport în siguranţă ale cadavrelor de către reprezentanţii departamentelor de morfologie.

	„Art.161. – (1) Serviciile pentru utilizarea cadavrelor, ale disciplinelor universitare de anatomie, părţi componente ale departamentelor funcţionale în cadrul instituţiilor de învăţământ superior medical uman, sunt obligate să întocmească o listă de arondare a spitalelor precum şi a altor unităţi sanitare cu paturi prevăzute la art.172 alin.(2) din Legea nr.95/2006 privind reforma în domeniul sănătăţii, cu modificările şi completările ulterioare, care dispun de servicii de  anatomie patologică şi de prosectură.

(2) În baza acestei liste, spitalele şi unităţile sanitare cu paturi, sunt obligate să încheie  protocolul prevăzut la art.13 lit.a). 
(3) Protocolul se elaborează de către departamentele funcţionale din cadrul instituţiilor de învăţământ superior medical uman.


	Pentru utilizarea terminologiei consacrate.

Pentru corelare cu dispoziţiile art.13.
Pentru o exprimare clară şi corectă.

	4.
	
	Art.162. – (1) Pentru cadavrele aflate în serviciile de morgă ale spitalelor şi ale altor unităţi sanitare cu paturi nerevendicate sau pentru cadavrele fără aparţinători, aceste servicii au obligaţia să informeze de îndată, în scris, disciplinele universitare de anatomie la care sunt arondate.
(2) Disciplinele universitare de anatomie, prin intermediul departamentelor universitare de morfologie, trebuie să-şi manifeste de îndată disponibilitatea de a prelua cadavrul.

(3) Cadavrul se preia de către reprezentanţii departamentelor de morfologie în termen de 3 zile de la primirea informării.

(4) Cadavrele prevăzute la alin.(1) pot fi cedate unei alte persoane fizice îndreptăţite sau juridice numai în baza declaraţiei în scris a departamentelor universitare de morfologie că renunţă la ridicarea şi utilizarea lor în scop didactic ori ştiinţific.


	Art.162. – (1) Serviciile de anatomie patologică şi de prosectură din cadrul spitalelor precum şi ale altor  unităţi sanitare cu paturi care deţin  cadavre nerevendicate sau fără aparţinători, au obligaţia să informeze de îndată, în scris, disciplinele universitare de anatomie la care sunt arondate.

(2) Disciplinele universitare de anatomie, prin intermediul departamentelor funcţionale din cadrul instituţiilor de învăţământ superior medical uman, trebuie să-şi manifeste de îndată disponibilitatea de a prelua cadavrul.

(3) Cadavrul se preia de către reprezentanţii departamentelor funcţionale din cadrul instituţiilor de învăţământ superior medical uman în termen de 3 zile de la primirea informării.
Se elimină.
	Pentru o exprimare clară şi completă.
Pentru o exprimare unitară.
Pentru o exprimare unitară.



	5.
	
	Art.163. – Serviciile pentru utilizarea cadavrelor ale disciplinelor de anatomie sunt obligate să conserve cadavrele timp de 30 de zile de la deces înainte de introducerea acestora în sălile de disecţie.

	Art.163. – Serviciile pentru utilizarea cadavrelor ale disciplinelor universitare de anatomie sunt obligate să conserve cadavrele timp de 30 de zile de la deces înainte de introducerea acestora în sălile de disecţie.


	Pentru o exprimare unitară.



	6.
	
	Art.164. – (1) Primăriile acordă ajutor de înmormântare departamentelor de morfologie universitare, în baza actelor de deces şi a protocolului de predare-primire dintre morga spitalelor şi alte unităţi sanitare cu paturi, după caz, şi reprezentanţii disciplinei universitare de anatomie.
(2) Departamentele de morfologie asigură serviciul religios şi, după caz, incinerarea sau înmormântarea cadavrelor, după ce acestea au fost utilizate în scop didactic sau ştiinţific.

(3) Departamentului de morfologie nu i se acordă ajutor de înmormântare dacă, în intervalul de timp prevăzut la art.163, cadavrul este revendicat de către rude.”

	Art.164. – (1) Primăriile acordă ajutor de înmormântare departamentelor funcţionale din cadrul instituţiilor de învăţământ superior medical uman, în baza actelor de deces precum şi a protocolului încheiat cu serviciile de anatomie patologică şi prosectură ale spitalelor şi ale altor unităţi sanitare cu paturi. 
(2) Departamentele  funcţionale din cadrul instituţiilor de învăţământ superior medical uman asigură serviciul religios şi, după caz, incinerarea sau înmormântarea cadavrelor, după ce acestea au fost utilizate în scop didactic sau ştiinţific.

(3) Departamentelor funcţionale din cadrul instituţiilor de învăţământ superior medical uman nu li se acordă ajutor de înmormântare dacă, în intervalul de timp prevăzut la art.163, cadavrul este revendicat de către rude.”


	Pentru folosirea unitară a terminologiei şi pentru o exprimare corectă.
Pentru folosirea unitară a terminologiei.

Pentru folosirea unitară a terminologiei.

	7.
	Art.19
„c) cadavrele nerevendicate într-o perioadă mai mare de 10 zile după deces sau cele fără aparţinători sunt preluate de serviciile pentru exploatarea cadavrelor ale catedrelor de anatomie, în baza unor norme comune stabilite de spitale şi senatul instituţiilor de învăţământ superior medical uman.”

	2. La articolul 19, litera c) va avea următorul cuprins:
„c) cadavrele nerevendicate sau cele fără aparţinător sunt preluate de serviciile pentru exploatarea cadavrelor ale disciplinelor universitare de anatomie, potrivit prevederilor art.161 şi 162.”
	„c) cadavrele nerevendicate sau fără aparţinători sunt preluate de către serviciile pentru utilizarea cadavrelor ale disciplinelor universitare de anatomie, potrivit prevederilor art.161 şi 162.”
	Pentru o exprimare corectă şi uniformă.

	8.
	Art.20
Instituţiile de învăţământ superior medical uman care preiau cadavre în scop didactic sau ştiinţific asigură serviciile funerare. Aceeaşi prevedere se aplică şi pentru cadavrele folosite în scopul donării de organe şi/sau ţesuturi, în vederea efectuării procedurilor de transplant.

	3. Articolul 20 se abrogă.
	Nemodificat.
	

	9.
	

	4. La articolul 27, după alineatul (1), se introduc două noi alineate, alin.(2) şi (3), cu următorul cuprins:
„(2) Prin excepţie de la dispoziţiile alin.(1), fapta persoanei care, în exerciţiul atribuţiilor sale de serviciu, cu ştiinţă, încalcă dispoziţiile art.161 alin.(2), art.162 şi art.164 alin.(2) din prezenta lege, constituie infracţiune şi se pedepseşte cu închisoare de la 6 luni la 5 ani şi interzicerea unor drepturi, dacă fapta nu constituie o infracţiune mai gravă.
(3) Prin excepţie de la dispoziţiile alin.(1), fapta persoanei care, în exerciţiul atribuţiilor sale de serviciu, încalcă din culpă dispoziţiile art.161 alin.(2), art.162 şi art.164 alin.(2) din prezenta lege, constituie infracţiune şi se pedepseşte cu închisoare de la o lună la 2 ani sau cu amendă.”

	Se elimină.
	Dispoziţiile prevăzute la art.27 din Legea nr.104/2003 sunt acoperitoare.

	10.
	

	Art.II. – În cuprinsul Legii nr.104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului, cu modificările ulterioare,  termenul „exploatarea” se înlocuieşte cu termenul „utilizarea”, iar sintagma „catedrele de anatomie” se înlocuieşte cu sintagma „disciplinele universitare de anatomie.”

	Art.II. – În cuprinsul Legii nr.104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului, cu modificările ulterioare, precum  şi cu modificările şi completările aduse prin prezenta lege,  termenul „exploatarea” se înlocuieşte cu termenul „utilizarea”, iar sintagma „catedrele de anatomie” se înlocuieşte cu sintagma „disciplinele universitare de anatomie.”


	Pentru respectarea normelor de tehnică legislativă.


În urma dezbaterilor nu au fost înregistrate amendamente respinse.
                           PREŞEDINTE,                                                                                         SECRETAR,

                          Rodica NASSAR                                                                                       Ion BURNEI
            Şef birou – Gheorghe Marinescu

            Întocmit, 

            Consilier – Livia Spînu

